b'\n_START_ARTICLE_\nRo\xc4\x8dka (\xc5\xa1port)\n_START_PARAGRAPH_\nRo\xc4\x8dka je vrsta proste ute\xc5\xbei, ki se uporablja pri \xc5\xa1portnem treningu s te\xc5\xbeo. Lahko se jo uporablja samostojno ali v parih, vsako ute\xc5\xbe v eni roki.\n_START_SECTION_\nZgodovina\n_START_PARAGRAPH_\nPredhodnik ro\xc4\x8dk, halter, je slu\xc5\xbeil v anti\xc4\x8dni Gr\xc4\x8diji za dvigovanje ute\xc5\xbei in tudi za sunek pri gr\xc5\xa1ki verziji dolgih skokov. Vrsta ro\xc4\x8dke je obstajala tudi v Indiji, ta je bila oblikovana kot palica, tudi "pendrek". Poimenovali so jo indijska palica. Nala, kot se je ta pripomo\xc4\x8dek imenoval, je spominjal na kri\xc5\xbeanca med ro\xc4\x8dko in olimpijsko ute\xc5\xbejo. Po navadi so jo boksarji, \xc5\xa1portniki, bodybuilderji in ostali zainteresirani uporabljali v parih, da bi si pove\xc4\x8dali mo\xc4\x8d in velikost mi\xc5\xa1ic.'